<classify> ASHA BANI -DAR ES SALAAM MBUNGE wa Ubungo Saed Kubenea Chadema, amejitosa sakata ya kungolewa kwa aliyekuwaMeya wa Jiji la Dar es Salaam, Isaya Mwita huku akitaka mchakato huo urudiweupya ili kuondoa tatizo. Pamoja na hali hiyo amesema kwa sasa hakutakuwa na kazi yoyoteinayofanyika mpaka pale Mwita atakapoendelea na nafasi yake ama laa. Akizungumza na waandishi wa habari jijini Dar es Salaam jana, Kubeneaalisema kuwa kwa wale wasiotaka kufanyakazi na Mwita inawalazimu kurudiwa upyakwa mchakato wa kumuondoa kuliko kubaki hali ya utata kama ilivyo sasa. Kubenea ambaye pia ni Mjumbe wa Kamati ya Fedha ya Halmashauri yaJiji la Dar es Salaam, alisema hakutakuwa na kazi yoyote hadi pale Meya Mwita atakapoendeleana wadhifa wake kwani maamuzi ya kuondoa yalikuwa batili na kinyume cha sheria. Mchakato wote ulikuwa ni batili na wa kupangwa kwa sababu akidi ya wajumbe 17 ilikuwa haijatimia ambapoMkurugenzi Sipora Liana alifanya kughushi kwa kuandika jina la diwani ambayehakuwepo katika kikao kile na ilitolewa sababu kuwa ni mgonjwa lakiniwaliendelea na kufanikiwa kumtoa meya kwa uonevu. Wajumbe waliofanya maamuzi hayo si halali kwa kuwa kikaokilihudhuriwa na wajumbe 18 ambapo 16 walikuwa CCM na wawili walikuwa upinzani,lakini ili iweze kupata sifa kumuondoa Meya ilitakiwa wajumbe 17 waseme ndio, ilaakidi hiyo haikutimia na kufanyika ubabaishaji wa hali ya juu, alisema Kubenea. Hata hivyo alisema kwa mujibu wa Meya wa Temeke Abdallah Chaurembo naSipora kumtuhumu Mwita kwa makosa matano ikiwa ni pamoja na matumizi mabaya yamali za ofisi ikiwamo gari, kushindwa kufanya matumizi ya fedha za hisa za UDA,kuingiza mameya kwenye vikao mbalimbali vya kamati ambao wamedai hawakuruhusiwikwenye kamati ya fedha, kushindwa kuzuia vurugu zilizokuwazinatokea katika mikutanohuku akijua kwamba mkurugenzi yeye ndiyo msimamizi. Hata hivyo namshangaa Chaurembo anayofanya wakati kwenye kuanzishafujo yeye amekuwa mstari wa mbele hivyo akae akijua siku nitamweka wazi maovuyake ambayo amekuwa mtu asiye maana katika vikao mbalimbali hasa vya maamuziikiwemo kuchochea vurugu ambazo anadai kuwa Mwita anashindwa kusimamia,alisema Kubenea. Alisema yeye akiwa kwenye Kamati ya Fedha wameshuhudia Sipora akitakakuingiza mikataba mingi mibovu ya ulaji wa fedha ukiwemo ule wa upanuzi waStendi ya Mabasi Ubungo na ndiyo maana amekuwa akipingwa kila akitaka kufanyahivyo na maamuzi yalikuwa ya madiwani wote na si meya pekee. KAULI YAMKURUGENZI Alipotafutwa kuzungumzia tuhuma hizo Mkurugenzi Sipora alisema kama yeye amefanya hichowanachomtuhumu ikiwa ni pamoja na ufujaji wa fedha amewataka kwenda katikaTaasisi ya Kuzuia na Kupambana na Rushwa Takukuru ili achunguzwe. Pia aliwataka wanaoona kama aliyekuwa Meya wa Jiji, Isaya Mwita kaonewa wakate rufaa kwa Waziriwa Nchi Ofisi ya Rais Tawala zaMikoa na Serikali za Mitaa Tamisemi na kufuata taratibu zingine hawazuii. Simzuii mtu anayenituhumu mimi anatakiwa kwenda Takukuru, kuko wazina wengine wanaweza kwenda kwa Waziri wa Tamisemi kupinga uamuzi huo na kufuatataratibu zinavyosema,alisema Sipora. UAMUZI WAMAHAKAMA Wiki ikiyopita Mahakama ya Hakimu Mkazi Kisutu, iligoma kuwazuiaHalmashauri ya Jiji la Dar es Salaam na Mkuu wa Mkoa huo kumuondoa madarakaniMeya wa Jiji, Isaya Mwita. Uamuzi wa mahakama hiyo ulitolewa na Hakimu Mkazi Mwandamizi, JanethMtega baada ya kusikiliza hoja za mwombaji na wajibu maombi. Akisoma uamuzi Hàkimu Mtega alisema kabla ya kufikia uamuzi mahakamaimejiuliza maswali kadhaa. Alisema mahakama imejiuliza ni kweli shauri hilo liikuja MahakamaniJanuari 8, mwaka huu kwa ajili ya kutajwa na je, mwombaji alikuwa na wajibu wakueleza sababu ya kuleta maombi ya kuwazuia wajibu maombi wasimuondoe katikanafasi yake na kuthibitisha hasara ambayo anaweza kuipata endapo mahakamaitakataa kutoa uamuzi huo. Nimengalia hoja kwa umakini, shauri lilikuja kwa ajili ya kutajwa,lilifunguliwa Januari sita, mahakama ilitoa barua za wito kwa wajibu maombikufika mahakamani, Januari nane ilikuwa inatajwa. Ubadilishanaji wa nyaraka haijakamilika hivyo mahakama isingewezakusikiliza shauri hilo, ombi la Wakili wa mwombaji, Hekima Mwasipo lilikuwa lamsingi kwamba wanahitaji muda wa kujibu kiapo kinzani na kwamba shauri lilikuwalinadaiwa. Wakili wa wajibu maombi, Gabriel Malata alijipotosha kwa kusemakwamba kesi hiyo ilikuja kwa ajili ya kusikilizwa wakati ubadilishanaji wanyaraka haijakamilika,alisema Hakimu Mtega. Alisema hoja ya pili ni kuthibitisha hasara atakayopata mwombajiiwapo mahakama haitatoa zuio. Akifafanua alisema kuomba hali ibaki kama ilivyokuwa ni kwambamwombaji abakie katika nafasi yake kabla haujatokea mfarakano mpaka pale jambolake litakapotolewa uamuzi. Wakili Mwasipo alisisitiza kwamba wajibu maombi wanaweza kumuondoakatika nafasi hiyo wakati wowote na kwamba hakuona sababu ya kutoa maelezo walakueleza hasara kwani anaomba zuio, mteja wake abaki katika nafasi yake mpakakesi ya msingi itakapomalizika. Maoni yangu kwamba, wakili wa mwombaji alikuwa na wajibu wakuthibitisha uwepo wa kikao cha kumuondoa meya huyo katika nafasi yake,alitakiwa kuleta ushahidi kuonesha jambo hilo lipo ni halisi. Lazima uthibitisho uwepo, mahakama haiwezi kutoa amri hiyo bilamwombaji kuleta sababu za msingi za kutaka mwombaji asiondolewe katika nafasi yake. Maelekezo ya kutosha lazima yatolewe Mahakamani kuthibitisha kwambaMaombi hayo yana msingi, mahakama inaona wakili ameshindwa kutoa hoja zakusimamia maombi haya, kutokana na sababu hizo maombi ya zuioa yamekataliwa, alisema. Baada ya kutoa uamuzi huo, mahakama iliahirisha kesi hiyo hadi leohii Januari 13 mwaka huu ambapo kesi ya msingi ya kupinga kuvuliwa madarakaitakapoanza kusikilizwa.  <topic>: kitaifa 